Eagle barra mit-tellieqa... bit-tama li jirbħu lil Corbyn
Se jkun Owen Smith il-kandidat li jikkontesta lill-mexxej tal-Partit Laburista Ingliż, Jeremy Corbyn. Dan wara li Angela Eagle, li fl-aħħar ġimgħat sfurzat din l-elezzjoni, irtirat mit-tellieqa bil-għan li Smith ikun il-kandidat tal-'għaqda'. Fi kliem ieħor għaqda kontra Corbyn. Owen Smith kiseb appoġġ minn Membri Parlamentariu Membri tal-Parlament Ewropew iktar milli kisbet hi. "Qed nappoġġja lil Owen bl-entużjażmu kollu tiegħi," qalet Eagle. Eagle kienet imfaħħra għal mod kif ma ddejqet xejn tiftaħ il-konfront ma' Corbyn wara li 80% tal-grupp parlamentari m'appoġjahx. Jidher li bejn Eagle u Smith kien hemm ftehim minn qabel li min jikseb l-inqas nomini jirtira biex jekk imbagħad jirbħu lil Corbyn jkollhom rwol importanti. Il-kontestant ta' Corbyn se jkollu biċċa xogħol iebsa hekk kif jidher li skont l-istħarriġ qed igawdi appoġġ mal-membri iktar minn Eagle u Smith.